4. ΕΓΚΥΚΛΙΟΣ ΥΠΟΥΡΓΕΙΟΥ ΟΙΚΟΝΟΜΙΚΩΝ Αριθ. 50 της 2 Φεβρ. 1939 (προς τους Εφόρους Καπνού) Προκειμένου περί ιδιωτών Καπνεμπόρων μονίμως διαμενόντων εν τη αλλοδαπή ή περί αλλοδαπών Καπνεμπορικών Εταιρειών, αίτινες ως γνωστόν καταθέτουσιν εις τους οικείους Καπνεμπορικούς Συλλόγους Συμβολαιογραφικά πληρεξούσια δι’ ων εξουσιοδοτούνται ωρισμένα πρόσωπα ή επιχειρήσεις προς αγοράν καπνών δια λογαριασμόν αυτών, θέλετε αρκεσθή εις ιδιωτικά πληρεξούσια συντεταγμένα κατά το συνημμένον υπόδειγμα υπό των εν Ελλάδι γενικών αντιπροσώπων τούτων προς έτερα πρόσωπα. Τα ιδιωτικά πληρεξούσια θα κατατίθενται επίσης εις τον Καπνεμπορικόν Σύλλογον και δια κεκυρωμένων παρά του Συλλόγου αντιγράφων θα εφοδιάζωνται τα πρόσωπα εις α χορηγείται η εξουσιοδότησις δια την διενέργειαν αγορών καπνού κλπ. θα περιέχωσι δε λεπτομερή στοιχεία ου μόνον περί της εταιρείας, εν τη αλλοδαπή αλλά και περί του τύπου της Εταιρείας (ομόρρυθμος, ετερόρρυθμος ή Ανώνυμος) προς δε και το ονοματεπώνυμον του συντάξαντος το πληρεξούσιον Συμβολαιογράφου και την διεύθυνσιν αυτού. Επίσης εάν αντιπρόσωποι των εν αλλοδαπή εταιρειών εν Ελλάδι τυγχάνωσι ομόρρυθμοι ή ανώνυμοι Εταιρείαι θα αναφέρηται η νόμιμος κατά το εν Ελλάδι καταστατικόν των εκπροσώπησις και η έδρα αυτών. Οίκοθεν νοείται ότι εν των ιδιωτικώ πληρεξουσίω θα αναφέρωνται λεπτομερώς τα παρεχόμενα τω αντιπροσώπω δικαιώματα αγοράς καπνού, καταβολής εγγείου φόρου, υπογραφής διαφόρων εγγράφων κλπ., και παν άλλο δικαίωμα όπερ ήθελε ρητώς τοις χορηγηθή δια του πληρεξουσίου, ώστε να καθίσταται υμίν δυνατόν εις πάσαν περίστασιν να λαμβάνητε γνώσιν τυχόν υπερβασιών παρά τούτων δοθεισών εντολών προς καταμερισμόν των ευθυνών. (Αντί της σελ. 93) Σελ. 93 (α) 138-01 Αγοραπωλησία καπνού 11.Β.γ.4 ΚΑΠΝΕΜΠΟΡΙΚΟΣ ΣΥΛΛΟΓΟΣ  ΜΑΚΕΔΟΝΙΑΣ-ΘΡΑΚΗΣ Αντίγραφον εγγράφου εξουσιοδοτήσεως δια την αγοράν καπνού.                        Εν Δράμα τη 5 Ιανουαρίου 1939 Προς τον Κύριον ……….. Κύριε, Οι κάτωθι υπογεγραμμένοι Σ. Κοστίκας και Ν. Τσατσάνης αποτελούντες την εν Δράμα εδρεύουσαν ομόρρυθμον εταιρείαν δυνάμει του υπ’ αριθ. 35413 εταιρικού συμβολαίου του συμ/φου Δράμας Α. Κυριακού υπό την επωνυμίαν «Κοστίκας-Τσατσάνης» εκπροσωπουμένην παρ’ αμφοτέρων ημών, ως αντιπρόσωποι εν Ελλάδι της εν Νέα Υόρκη της Αμερικής εδρευούσης Ανωνύμου Καπνεμπορικής εταιρείας υπό την επωνυμίαν TOBACCO CY δυνάμει του υπ’ αριθ. 40355 της 29 Μαΐου 1938 πληρεξουσίου συμβολαίου του Συμβολαιογράφου Νέας Υόρκης JOHN ANDREWS (20TH STREET Νο 90) κατατεθέντος παρά τω Καπνεμπορικώ Συλλόγω Μακεδονίας-Θράκης, παρέχομεν υμίν υπό την ιδιότητά μας ταύτην την εξουσιοδότησιν όπως προβαίνητε δυνάμει της παρούσης εις αγοράς καπνών (οιασδήποτε ποσότητος και εσοδείας από του έτους 1937 και εντεύθεν ή άλλως) δια λογαριασμόν της ην εκπροσωπούμεν εταιρείας υπό την επωνυμίαν TOBACCO CY συμμορφούμενοι προς τας εκάστοτε διδομένας υμίν οδηγίας και τηρούντες απαρεγκλίτως τας σχετικάς διατάξεις των κειμένων νόμων περί καπνού. Καθιστώμεν υμάς προσωπικώς υπευθύνους δια πάσαν τυχόν παράβασιν των νόμων ή παράλειψιν εξ ης ήθελε καταλογισθή εις βάρος ημών υλική ζημία. Δια της παρούσης παρέχομεν επίσης την εξουσιοδότησιν όπως αιτήσθε την επ’ ονόματι της ανωτέρω εταιρείας TOBACCO έκδοσιν αδείας μεταφοράς και κατοχής καπνού, δια τας αγοραζομένας ποσότητας καπνών και υπογραφήν των σχετικών εγγράφων προς τας Εφορείας Καπνού των αφορώντων την ενέργειαν ταύτην, πληρωμήν εγγείου φόρου και εν γένει παντός εγγράφου απαιτουμένου προς εκπλήρωσιν της ανωτέρω εξουσιοδοτήσεως. Σελ.94 (α)